Document ID: /roh_data/filtered/fineweb-2-filterrobots_roh.jsonl.gz/28880

L'ustaria Posta Veglia a Schluein po vegnir sanada per 750'000 francs. La radunanza communala da Schluein ha approvà il venderdi saira in credit correspundent. Ulteriurs 50'000 francs per la renovaziun surpiglia la fundaziun da burgais. Tant l'interiur sco er la fatschada da l'ustaria vegnian renovads. Ultra da quai survegnia l'ustaria ina nova terrassa. La reavertura da l'ustaria dal vitg è planisada per il november da quest onn.
Sco la gasetta Südostschweiz rapporta en pli, ha la vischnanca er gia chattà in ustier. I saja in giuven schef da cuschina ch'è oriund da la Surselva. ll futur ustier lavuria actualmain anc en in manaschi pli grond. Il num da quel ha la vischnanca anc betg pudì tradir.